|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp um brottfall ýmissa laga (úrelt lög), FJR19030032 |
| **Ráðuneyti** | Fjármála- og efnahagsráðuneytið |
| **Innleiðing EES-gerðar?** | Já  Nei |
| **Dags.** | 17. október 2019 |

|  |
| --- |
| 1. **Úrlausnarefni** |
| 1. **Forsaga máls og tilefni**   Könnun á lagabálkum á verksviði fjármála- og efnahagsráðuneytisins sýnir að ýmis lagaboð hafa lokið hlutverki sínu án þess að hafa verið formlega felld á brott.   1. **Hvert er úrlausnarefnið?**   Að fella brott lög á málefnasviðum fjármála- og efnahagsráðuneytis sem ekki hafa þýðingu lengur. Úrelt lagaákvæði sem gegna ekki lengur tilætluðu hlutverki tilheyra réttarsögunni og geta valdið óvissu í lagaframkvæmd.   1. **Að hvaða marki duga gildandi lög og reglur ekki til?**   Viðkomandi lagabálkar eiga ekki lengur við, ýmist sökum breyttra aðstæðna, vegna þess að hlutverk þeirra var afmarkað í tíma eða sökum þess að fyrirhugaðar ráðstafanir komu ekki til framkvæmda. Að óbreyttu munu standa þeir áfram í lagasafninu að þarflausu. |
| 1. **Markmið** |
| 1. **Stefna hins opinbera á viðkomandi málefnasviði/málaflokki**   Áformin varða ýmis málefnasvið ráðuneytisins, en einna helst málefnasvið nr. 5, skatta-, eigna- og fjármálaumsýsla. Á því sviði lýtur stefna hins opinbera ríkisins m.a. að samræmi, gagnsæi, skilvirkni og hagkvæmni.   1. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Með fyrirhuguðu frumvarpi er stefnt að því að löggjöf sem ekki hefur þýðingu lengur verði felld á brott og með því er stuðlað að betra samræmi og auknu gagnsæi að því er varðar gildandi rétt, á þeim sviðum sem löggjöfin snertir. |
| 1. **Leiðir** |
| 1. **Ekkert aðhafst - hvaða afleiðingar hefði það?**   Lagabálkarnir myndu standa áfram í lagasafninu engum til gagns.   1. **Önnur úrræði en lagasetning sem metin hafa verið**   Að því er suma lagabálkana varðar hefur verið gripið til þess að birta þá ekki í vefútgáfu lagasafnsins heldur vísa til birtingar í eldri útgáfum lagasafnsins á prenti. Slíkar ráðstafanir breyta þó ekki formlegri stöðu lagabálkanna, sem einungis verða felldir á brott með lögum.   1. **Mögulegar leiðir við lagasetningu**   Annars vegar að fella á brott viðkomandi lagabálka í safnlögum (bandormi), hins vegar að leggja fram stakt frumvarp um brottfall hvers og eins lagabálks. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni**   Fyrirhugað frumvarp er í formi safnlaga sem ná til fjölmargra kafla lagasafnsins sem heyra undir fjármála- og efnahagsráðuneytið. Einkum er um að ræða lög sem tóku til tiltekinna ráðstafana sem nú er lokið. Skilvirkasta leiðin er að fella lagabálkana á brott í einu frumvarpi. Leiðin felur ekki í sér efnisbreytingu á gildandi rétti.  Af sambærilegum málum sem felldu brott úrelta lagabálka má nefna (a) frumvarp iðnaðarráðherra árið 1989 um [afnám ýmissa laga um iðnaðar- og orkumál](https://www.althingi.is/thingstorf/thingmalalistar-eftir-thingum/ferill/?ltg=111&mnr=298), (b) frumvarp forsætisráðherra árið 1990 um [brottfall laga og lagaákvæða](https://www.althingi.is/thingstorf/thingmalalistar-eftir-thingum/ferill/?ltg=113&mnr=72) og (c) frumvarp mennta- og menningarmálaráðherra árið 2011 um [brottfall ýmissa laga á sviði fræðslumála](https://www.althingi.is/thingstorf/thingmalalistar-eftir-thingum/ferill/?ltg=140&mnr=382).   1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**   Um er að ræða fyrirhugað brottfall eftirfarandi lagabálka:   1. Lög um heimild fyrir ríkisstjórnina til að ganga inn í viðbótarsamning við myntsamning Norðurlanda, nr. 4/1926. 2. Lög um heimild fyrir ríkisstjórnina til að kaupa nokkrar jarðir og afnotarétt jarða í Ölfusi, nr. 104/1940. 3. Lög um heimild fyrir ríkisstjórnina til að taka á leigu geymsluhús Tunnuverksmiðju Siglufjarðar sf., nr. 24/1946. 4. Lög um bráðabirgðabreyting nokkurra laga o.fl., nr. 50/1948. 5. Lög um skattfrelsi vinninga o.fl. varðandi happdrættislán ríkissjóðs, nr. 83/1948. 6. Lög um dýrtíðarráðstafanir vegna atvinnuveganna, nr. 100/1948. 7. Lög um heimild fyrir ríkisstjórnina til að taka á móti og ráðstafa framlögum samkvæmt áætlun um fjárhagslega viðreisn í Evrópu, nr. 47/1949. 8. Lög um framlengingu á heimild ríkisstjórnarinnar til að nota allt að fjórum milljónum dollara af yfirdráttarheimild Íslands hjá Greiðslubandalagi Evrópu, nr. 6/1953. 9. Lög um heimild fyrir ríkisstjórnina til lántöku vegna vatnsveituframkvæmda í Vestmannaeyjum, nr. 57/1963. 10. Lög um ráðstafanir til lækkunar ríkisútgjalda, nr. 5/1968. 11. Lög um aðgerðir í atvinnumálum, nr. 9/1969. 12. Lög um heimild fyrir ríkisstjórnina til að ábyrgjast lán vegna Vatnsveitu Vestmannaeyja, nr. 15/1971. 13. Lög um ákvörðun kaupgreiðsluvísitölu fyrir tímabilið 1. janúar til 28. febrúar 1973, nr. 100/1972. 14. Lög um heimild fyrir ríkisstjórnina til að selja landspildu úr prestssetursjörðinni Bjarnarnesi í Nesjahreppi, nr. 12/1973. 15. Lög um aðild Íslands að samningi um stofnun aðstoðarsjóðs á vegum Efnahags- og framfarastofnunar, nr. 25/1976. 16. Lög um skyldusparnað og ráðstafanir í ríkisfjármálum, nr. 77/1977. 17. Lög um skattfrelsi jarðstöðvar til fjarskiptasambands við umheiminn, nr. 20/1977. 18. Lög um heimild til viðbótarlántöku og ábyrgðarheimild vegna framkvæmda á sviði orkumála 1979 o.fl., nr. 42/1980. 19. Lög um heimildir til lántöku á árunum 1980 og 1981 og ábyrgðarheimildir, nr. 89/1980. 20. Lög um heimild fyrir ríkisstjórnina til að selja lagmetisiðju ríkisins í Siglufirði, nr. 26/1984. 21. Lög um ráðstafanir í sjávarútvegsmálum, nr. 71/1984. 22. Lög um heimild fyrir ríkisstjórnina til að selja Landssmiðjuna, nr. 125/1984. 23. Lög um heimild fyrir ráðherra f.h. ríkissjóðs til að ábyrgjast lán fyrir Arnarflug hf., nr. 30/1984. 24. Lög um lántöku o.fl. vegna byggingar flugstöðvar á Keflavíkurflugvelli, nr. 45/1984. 25. Lög um lántöku Áburðarverksmiðju ríkisins, nr. 49/1984. 26. Lög um sjálfskuldarábyrgð ríkissjóðs á láni vegna byggingar stálvölsunarverksmiðju, nr. 82/1985. 27. Lög um heimild fyrir ráðherra f.h. ríkissjóðs til að selja fasteignir Grænmetisverslunar landbúnaðarins að Síðumúla 34 og jarðhús í Ártúnsbrekku við Elliðaár, nr. 40/1988. 28. Lög um efnahagsaðgerðir, nr. 9/1989. 29. Lög um heimild til ríkisstjórnar til að selja jörðina Lönguhlíð í Vallahreppi, Suður Múlasýslu, nr. 68/1993. 30. Lög um heimild til handa ráðherra, f.h. ríkissjóðs, til að ábyrgjast skuldabréf vegna fjármögnunar nýrrar starfsemi Íslenskrar erfðagreiningar ehf., nr. 87/2002. 31. Lög um heimild ríkissjóðs Íslands til sérstakrar lántöku á árinu 2008, nr. 60/2008. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?** Nei. 2. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?** Nei. 3. **Er önnur grundvallarlöggjöf sem taka þarf tillit til?** Nei. |
| 1. **Samráð** |
| 1. **Hverjir eru helstu hagsmunaaðilar?**   Engir einstakir hagsmunir eru tengdir áformunum. Almenningur hefur hagsmuni af því að úreltum lögum sé ekki haldið við í lagasafni.   1. **Er skörun við stjórnarmálefni annarra ráðuneyta?**   Já. Efni sumra lagabálkanna snerta málefnasvið annarra ráðuneyta að einhverju marki, en með vísan til þess að þeir eru úreltir hafa áformin ekki eiginleg áhrif á stjórnarmálefni annarra ráðuneyta.   1. **Samráð sem þegar hefur farið fram**   Samráð innan Stjórnarráðsins.   1. **Fyrirhugað samráð**   Drög að frumvarpi verða kynnt í samráðsgátt stjórnvalda. |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal**   Engin bein áhrif, engin fyrirséð óbein fjárhagsáhrif. |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?**   Já. Áætlað er að frumvarpið verði lagt fram í janúar 2020.   1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**   Á ekki við, með vísan til þess að lagabálkarnir hafa lokið hlutverki sínu.   1. **Hvaða forsendur þurfa að vera fyrir hendi til að lagasetning beri árangur?**   Ekki er þörf á sérstökum undirbúningi svo lagasetning beri árangur þar sem um er að ræða brottfall úreltra laga.   1. **Mælikvarðar á árangur og útkomu**   Mun ekki gerast þörf, sbr. lið 3.   1. **Hefur verið hugað að því að afla gagna til að meta árangur þegar þar að kemur?**   Mun ekki gerast þörf, sbr. lið 3. |
| 1. **Annað** |
|  |
| 1. **Fylgiskjöl** |
| **Mat á áhrifum lagasetningar – Frummat, sbr. eyðublað.** |